एरैहाय पुलिसनि सायाव गाग्लोबनाय आरो सरकारनि बायदि दोहोनफोरखौ खहा खालामनायनि अजदजों हिंसायारि जाथाइ सोमजिहोग्रा आबादारिफोरनि बेरेखायै मोन 15 गसर थिसनबाय दिल्ली पुलिसआ। हिंसायारि जाथाइनि थाखाय दिल्लीनि खायसे ओनसोलफोराव इन्टारनेट सिबिथाइ बन्द’ खालामनाय जादों। सिंघु आरो टिकरी सिमनायाव चिआरपिएफनि मोन 30 कम्पानि थिसननाय जाबाय। मख’नो गोनांदि, आबादनि आयेनखौ बोखारनांगौनि थाखाय फ्राय नै दान सोमावसारबोनाय आबादारि हान्जाया मंगलबारखालि ट्रेक्टर लानानै हान्जा सुरनायाव हिंसायारि जाथाइ सोमजिहोदोंमोन।